
CONSILIUL JUDEŢEAN                                                       

HOTĂRÂRE

privind stabilirea nivelului taxelor speciale pentru anul 2014

Consiliul Judeţean Bistriţa-Năsăud, întrunit în şedinţă extraordinară, în prezenţa preşedintelui şi a 24 consilieri judeţeni;
Având în vedere:


- expunerea de motive nr. 1920 din 10.02.2014 a Vicepreşedintelui Consiliului Judeţean Bistriţa-Năsăud;
- raportul nr. IIA/1921 din  10.02.2014  al Direcţiei economice;
- prevederile art.30 din Legea nr.273/2006 privind finanţele publice locale, cu modificările ulterioare;
- prevederile art.282 din Legea nr.571/2003 privind aprobarea Codului Fiscal, modificată prin Legea nr.343/2006;

- prevederile Legii nr.544/2001 privind liberul acces la informaţiile de interes public;
- prevederile Legii nr.16/1996 - Legea Arhivelor Naţionale, cu modificările şi completările ulterioare;
- prevederile Ordonaţei Guvernului nr.43/1997 privind regimul drumurilor, republicată;
- prevederile Legii nr.50/1991 privind autorizarea executării lucrărilor de

construcţii, republicată;

- prevederile art.7 din Legea nr.52/2003 privind transparenţa decizională în administraţia publică, republicată;
- adresa nr. 8310 din 13.11.2013 a Institutului Naţional de Statistică- Direcţia Judeţeană de Statistică Bistriţa-Năsăud, înregistrată la Consiliul Județean Bistrița-Năsăud la nr. IIA/12763 din 14.11.2013;
- raportul nr. IC/1929/11.02.2014 al Comisiei economice;

- raportul nr. IC/1933/11.02.2014 al Comisiei de urbanism. 

În temeiul prevederilor art.45 alin.(2) lit.c), art.91 alin.(1) lit.a), alin.(3) lit.c), art.97 şi art.115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1.  Se stabilesc nivelurile taxelor speciale pentru certificate, avize şi autorizaţii eliberate de către Consiliul Judeţean Bistriţa-Năsăud în conformitate cu Legea nr.273/2006 privind finanţele publice locale, potrivit Anexei care face parte integrantă din prezenta hotărâre.
Art.2. Se exceptează de la plata taxelor prevăzute la art. 1 concesionarii din sectorul utilităţilor publice (gaze naturale, apă, energie electrică) pentru existenţa pe domeniul public/privat al judeţului Bistriţa-Năsăud a reţelelor de apă, de transport şi distribuţie a energiei electrice şi a gazelor naturale.


Art.3.  Scutirile la plata taxelor prevăzute în prezenta hotărâre, precum şi modul de încasare a acestora sunt cele stabilite prin lege.
Art.4. Taxele se vor plăti de către beneficiari, înainte de prestarea serviciilor şi se vor constitui şi utiliza ca venituri conform art.30 alin.(2) din Legea nr.273/2006 privind finanţele publice locale, cu modificările ulterioare. 

Art.5. Urmărirea şi evidenţa serviciilor pentru care se percep taxe speciale se va face de către compartimentele de specialitate din cadrul aparatului propriu al Consiliului judeţean care prestează serviciile respective.
Art.6. Prezenta hotărâre a fost adoptată cu un număr de 25 voturi “pentru”.

Art.7. Prezenta hotărâre se publică în Monitorul Oficial al judeţului Bistriţa-Năsăud.
Art.8. Cu ducerea la îndeplinire a prevederilor prezentei hotărâri se încredinţează Direcţia economică şi Arhitect şef din cadrul Consiliului Judeţean Bistriţa-Năsăud.
Art.9. Prezenta hotărâre se comunică prin grija Serviciului administraţie şi relaţii publice cu:


- Direcţia economică;


- Arhitect-şef;

- Instituţia Prefectului judeţul Bistriţa-Năsăud.
PREŞEDINTE,

EMIL RADU MOLDOVAN

